Document ID: /roh_data/filtered/fineweb-2-filterrobots_roh.jsonl.gz/27579

La suprastanza haja dentant renvià ils recurs. Sch’ils dus recurrents na van uss betg avant la dretgira administrativa dal Grischun, po l’investider lantschar ses project.
Nizzegiar l'aua da radon
L’investider, la Mettlen Immo SA, vul bajegiar in nov hotel sper il Disentiserhof. I fiss in hotel da cura cun ca. 60 chombras ed ina clinica da reabilitaziun per nizzegiar l’aua da radon. Gia avant decennis vegniva questa aua nizzegiada dals giasts en il Disentiserhof.
Lantschar ina concurrenza d'architectura
Era il president dal cussegl d’administraziun da la Mettlen Immo SA, Rolf Engler, quinta ch’el possia cuntinuar cun ses project proximamain, sche la dretgira administrativa na sto betg sa fatschentar cun ils recurs. In proxim pass fiss da lantschar ina concurrenza d’architectura per il nov hotel e da discutar il project cun la regenza grischuna.
RR actualitad 11:45